ᱨᱟᱵᱤᱥᱷ ᱠᱩᱢᱟᱨ

ᱨᱟᱵᱤᱥᱷ ᱠᱩᱢᱟᱨ (ᱤᱝᱨᱟ.ᱡᱤ : Ravish Kumar ᱡᱟᱱᱟᱢ: 5 ᱰᱤᱥᱮᱢᱵᱯᱨ, 1974) ᱢᱤᱫᱴᱮᱱ ᱥᱤᱧᱩᱛᱤᱭᱟ. ᱴᱤ. ᱵᱷᱤ. ᱮᱝᱠᱚᱨ, ᱚᱱᱚᱞᱤᱭᱟ. ᱟᱨ ᱠᱷᱚᱵᱚᱨᱤᱭᱟ. ᱠᱟᱱᱟᱭ,ᱡᱟᱦᱟ'ᱭ ᱫᱚ ᱥᱤᱧᱩᱛᱤᱭᱟ. ᱨᱟᱡᱽ-ᱟ.ᱨᱤ ᱟᱨ ᱥᱟᱶᱛᱟ ᱛᱩᱞᱩᱡ ᱡᱚᱲᱟᱣ ᱥᱟᱛᱷᱟᱢ ᱠᱚ ᱯᱷᱟᱭᱞᱟᱣ ᱛᱮ ᱱᱮ-ᱦᱚᱲ ᱥᱟᱢᱟᱝ ᱨᱮ ᱩᱫᱩᱜ ᱥᱚᱫᱚᱨ ᱮᱫᱟᱭ। ᱨᱟᱵᱤᱥᱷ ᱠᱩᱢᱟᱨ ᱮᱱ. ᱰᱤ. ᱴᱤ. ᱵᱷᱤ. ᱥᱟᱢᱟᱪᱟᱨ ᱱᱮᱴᱣᱟᱨ ᱨᱮᱭᱟᱜ  ᱦᱤᱱᱫᱤ ᱪᱮᱱᱮᱞ ᱨᱮᱱ ᱥᱟᱥᱟᱯᱲᱟᱣᱤᱡ ᱠᱟᱱᱟᱭ ᱟᱨ ᱪᱮᱱᱮᱞ ᱨᱮᱱᱟᱜ ᱥᱮᱬᱟ ᱥᱮᱬᱟ ᱟᱠᱷᱲᱟ ᱡᱮ ᱞᱮᱠᱟ _  'ᱦᱟᱢ ᱞᱚᱜᱽ' ᱟᱨ 'ᱨᱟᱵᱤᱥᱷ ᱠᱩᱢᱟᱨ ᱠᱤ ᱨᱤᱯᱚᱮᱴ' ᱮᱢᱟᱱᱮ ᱦᱚᱥᱴᱮᱫ ᱠᱟᱱᱟ। ᱨᱟᱵᱤᱥᱷ ᱠᱩᱢᱟᱨ ᱟᱜ ᱯᱨᱟᱭᱤᱢ ᱴᱟᱭᱤᱢ ᱥᱚᱦ ᱱᱟᱦᱟᱜ ᱟ.ᱰᱤ ᱰᱟᱢᱰᱟᱦᱮ ᱟᱠᱟᱱᱟ।
ᱥᱮᱪᱮᱫ
ᱨᱟᱵᱤᱥᱷ ᱠᱩᱢᱟᱨ ᱟᱜ ᱡᱟᱱᱟᱢ ᱵᱤᱦᱟᱨ ᱨᱮᱭᱟᱜ ᱪᱟᱢᱯᱟᱨᱟᱱ ᱡᱤᱞᱟ. ᱨᱮᱭᱟᱜ ᱢᱚᱛᱤᱦᱟᱨᱤ ᱨᱮ ᱦᱩᱭ ᱞᱮᱱᱟ। ᱩᱱᱤ ᱫᱚ ᱞᱚᱭᱚᱞᱟ ᱦᱟᱭ ᱥᱠᱩᱞ, ᱯᱟᱴᱱᱟ ᱠᱷᱚᱱ ᱮᱛᱚᱦᱚᱵ ᱥᱮᱪᱮᱫ ᱮ ᱮᱦᱚᱵ ᱞᱮᱫᱟ ᱟᱨ ᱛᱟᱭᱚᱢ ᱛᱮ ᱞᱟᱯᱷᱟᱝ ᱥᱮᱪᱮᱫ ᱧᱟᱢ ᱞᱟ.ᱜᱩᱫ ᱫᱤᱞᱞᱤ ᱥᱮᱱ ᱞᱮᱱᱟ। ᱫᱤᱞᱞᱤ ᱡᱮᱜᱮᱫ ᱵᱤᱨᱫᱟ. ᱜᱟᱲ ᱠᱷᱚᱱ ᱜᱨᱮᱡᱩᱣᱮᱥᱚᱱ ᱦᱟᱢᱮᱴ ᱠᱟᱛᱮ ᱵᱷᱟᱨᱚᱛᱤᱭᱚ ᱡᱚᱱ ᱥᱟᱢᱟᱪᱟᱨ ᱜᱟᱶᱛᱟ ᱠᱷᱚᱱ ᱰᱤᱯᱞᱚᱢᱟ ᱰᱤᱜᱨᱤ ᱦᱟᱛᱟᱮ ᱞᱨᱫᱟ। 
ᱥᱤᱨᱯᱷᱟᱹᱠᱚ

 ᱦᱤᱱᱫᱤ ᱯᱟᱛᱷᱟᱢ ᱨᱟᱝ ᱨᱮ ᱜᱟᱱᱮᱥᱷ ᱵᱤᱫᱭᱟᱨᱛᱷᱤ ᱯᱩᱨᱩᱥᱠᱟᱨ 2010 ᱨᱮ ᱫᱤᱥᱚᱢ ᱜᱚᱢᱠᱮ ᱭᱟᱜ ᱛᱤ ᱠᱷᱚᱱ ᱮ ᱦᱟᱛᱟᱣ ᱞᱮᱫᱟ(2014 ᱨᱮ ᱠᱚ ᱪᱟᱞ ᱟᱫᱮ ᱛᱟᱦᱮᱱᱟ)
  ᱥᱟᱛᱷᱟᱢ ᱨᱟᱝ ᱨᱮ ᱨᱟᱢᱱᱟᱛᱷ ᱜᱚᱭᱮᱝᱠᱟ ᱯᱩᱨᱩᱥᱠᱟᱨ - 2013 |
 ᱤᱱᱰᱤᱭᱟᱱ ᱴᱮᱞᱤᱵᱷᱮᱡᱟᱱ ᱯᱩᱨᱩᱥᱠᱟᱨ - 2014 ᱨᱮᱥᱚᱨᱮᱥ ᱮᱝᱠᱚᱨ |
 ᱠᱩᱞᱫᱣᱤᱯ ᱱᱟᱭᱟᱨ ᱯᱩᱨᱩᱥᱠᱟᱨ - 2017 ᱠᱷᱚᱵᱚᱨᱤᱭᱟ. ᱯᱟᱥᱴᱟ ᱨᱮ ᱥᱚᱨᱮᱥ ᱮᱱᱮᱢ ᱞᱟ.ᱜᱤᱫ |
ᱯᱚᱛᱚᱵ ᱠᱚ
ᱨᱟᱵᱤᱥᱷ ᱠᱩᱢᱟᱨ ᱡᱚᱛᱚ ᱛᱮ ᱯᱮᱭᱟ ᱯᱚᱛᱚᱵ ᱠᱚᱭ ᱚᱞ ᱠᱟᱫᱟ:

 ᱤᱥᱷᱟᱠ ᱢᱮ ᱥᱷᱟᱦᱟᱨ ᱦᱚᱱᱟ
 ᱫᱮᱠᱷ ᱛᱮ ᱨᱟᱦᱤᱭᱮ
 ᱨᱟᱵᱤᱥᱷᱯᱟᱱᱛᱤ